ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัส นร02670010747 


อ้างอิง เลขที่รับแจ้ง  9NPB4Y
ขอความช่วยเหลือค่าใช้จ่ายในชีวิตประจำวัน ให้แก่ผู้ร้อง ..... อายุ 72 ปี หมายเลขโทรศัพท์ ....  หมายเลขบัตรประจำตัวประชาชน ....  ที่อยู่ปัจจุบันบ้านเลขที่ .... โซน 6 ซอย 51 แขวงคลองสองต้นนุ่น เขตลาดกระบัง กรุงเทพมหานคร ที่อยู่ตามสำเนาทะเบียนบ้าน .... ซอยเคหะร่มเกล้า 27 แขวงคลองสองต้นนุ่น เขตลาดกระบัง กรุงเทพมหานคร เนื่องจากผู้ร้องแจ้งว่าตนไม่ได้ประกอบอาชีพ มีภาระค่าใช้จ่ายเป็นค่าเช่าห้อง เดือนละ 3,000  บาท (สามพันบาทถ้วน) ค่าน้ำประปา เดือนละประมาณ 200-300 บาท (สองร้อยบาทถึงสามร้อยบาทถ้วน)  ค่าไฟฟ้า เดือนละประมาณ 300-500 บาท (สามร้อยบาทถึงห้าร้อยบาทถ้วน) และค่าเลี้ยงดูหลานชาย 1 คน อายุ 17 ปี  (กำลังศึกษาอยู่) เดือนละประมาณ 4,000 บาท (สี่พันบาทถ้วน) ซึ่งผู้ร้องได้รับเงินเบี้ยยังชีพผู้สูงอายุ 700 บาท (เจ็ดร้อยบาทถ้วน) ต่อเดือน บัตรสวัสดิการแห่งรัฐ 300 บาท (สามร้อยบาทถ้วน) ต่อเดือน ซึ่งไม่เพียงพอต่อค่าใช้จ่ายชีวิตประจำวัน ส่งผลให้ได้รับความเดือดร้อนเป็นอย่างมาก จึงประสงค์ให้ทางหน่วยงานที่เกี่ยวข้องจัดสรรเงินค่าใช้จ่ายในชีวิตประจำวัน จำนวนเงิน 3,500 บาท (สามพันห้าร้อยบาทถ้วน) เพื่อช่วยเหลือผู้ร้องและบรรเทาความเดือดร้อนต่อไป (ครั้งที่ 1) เบื้องต้นได้แจ้งรายงานผลการปฏิบัติงานจากกรุงเทพมหานคร ตามเลขที่รับแจ้ง Traffy Fondue (9NPB4Y) ให้ผู้ร้องทราบว่ากรุงเทพมหานคร โดยสำนักงานเขตลาดกระบัง ฝ่ายพัฒนาชุมชนฯ ลงพื้นที่ตรวจสอบเรื่องราวร้องทุกข์ กรณีนายประสิทธิ์ เจริญศิลป์ ขอความช่วยเหลือค่าใช้จ่ายในชีวิตประจำวัน ให้แก่ผู้ร้อง เนื่องจากผู้ร้องแจ้งว่าตนไม่ได้ประกอบอาชีพ มีภาระค่าใช้จ่ายเป็นค่าเช่าห้อง เดือนละ 3000 บาท ค่าน้ำ ค่าไฟ รวมประมาณเดือนละ 500 บาท ค่าใช้จ่ายในการเลี้ยงดูหลานชายเดือนละ 4000 บาท จากการลงพื้นที่ตรวจสอบข้อเท็จจริง เมื่อวันที่30 พฤศจิกายน 2566 พบว่า ในครอบครัวของผู้ร้องพักอาศัยอยู่ด้วยกัน 3 คน 1.นายประสิทธิ์ เจริญศิลป์ อายุ 72 ปี (ผู้ร้อง) ได้รับเบี้ยยังชีพผู้สูงอายุ เดือนละ 700 บาท บัตรสวัสดิการแห่งรัฐเดือนละ 300 บาท 2. นางสมร เฟื่องฟูทอง อายุ 67 ปี (ภรรยา) ได้รับเบี้ยยังชีพผู้สูงอายุ เดือนละ 600 บาท บัตรสวัสดิการแห่งรัฐเดือนละ 300 บาท เบี้ยยังชีพความพิการเดือนละ 800 บาท 3. นายสพล เจริญศิลป์ อายุ 43 ปี (บุตรชาย) ได้รับเบี้ยยังชีพความพิการ เดือนละ 800 บาท 4.นายณัฐวุฒิ เอ็นตรี อายุ 17 ปี (หลานชาย) กำลังศึกษาอยู่ชั้น ปวช ปี 3 ที่วิทยาลัยดุริยางคศิลป์ ศาลายา จังหวัดนครปฐม จะกลับบ้านเดือนละ 1 ครั้ง เดิมรายได้หลักของครอบครัวมาจากนายสพลฯ ที่ประกอบอาชีพเป็นพนักงานบริษัท แต่เนื่องด้วยสภาพร่างกายที่พิการ ทางบริษัทจึงจ้างออกจากงาน ตกงานมา 3 เดือน ทำให้ครอบครัวประสบปัญหาด้านการเงิน ค่าเช่าห้อง บุตรชายคนโตช่วยจ่ายให้บ้างในบางเดือน เนื่องจากมีภาระที่จะต้องผ่อนรถยนต์ ทั้งนี้ฝ่ายพัฒนาชุมชนฯ ให้ความช่วยเหลือด้านค่าใช้จ่ายที่เกี่ยวเนื่องกับการรักษาพยาบาลต่อเนื่อง แก่นายประสิทธิ์ เจริญศิลป์ เนื่องจากป่วยด้วยโรคหัวใจ // ผู้ร้องรับทราบ ประกอบกับผู้ร้องแจ้งว่าได้มีเจ้าหน้าที่ลงพื้นที่จริง โดยเจ้าหน้าที่แจ้งว่าจะให้ความช่วยเหลือเกี่ยวกับค่าใช้จ่ายที่เกี่ยวกับการรักษาพยาบาลปีละจำนวน 5,000 บาท (ห้าพันบาทถ้วน) ซึ่งผู้ร้องได้จัดส่งเลขที่บัญชีธนาคารให้กับทางเจ้าหน้าที่เรียบร้อยแล้ว แต่ปัจจุบัน (วันที่ 14 มีนาคม 2567) ผู้ร้องยังไม่ได้รับเงินจำนวนดังกล่าว อีกทั้งยังไม่ได้รับเงินช่วยเหลือเกี่ยวกับค่าใช้จ่ายในชีวิตประจำวันตามที่ได้ทำการขอความช่วยเหลือกับทางหน่วยงานไว้ ซึ่งส่งผลให้ผู้ร้องยังคงได้รับความเดือดร้อนอยู่เช่นเดิม จึงประสงค์ให้หน่วยงานที่เกี่ยวข้องจัดสรรค่าใช้จ่ายในชีวิตประจำวัน เพื่อบรรเทาความเดือดร้อน

 //หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่
ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #bkkrongtook